City Polo Mestreech

City Polo Mestreech (officieel City Polo Maastricht) is e  polo-toernooj wat in miert 2013 veur 't iers is gehawwe op de Vriethof in de Mestreechse Binnestad. Nao 't succes vaan de ierste oetgaaf besloot de organisatie 't evenemint te doen trökkiere.City Polo Maastricht - HomeDagblad De Limburger - Vrijthof voor even polo-arena In 2017 góng 't evels neet door. In 2018 weurt 't wel gehawwe, meh neet mie op de Vriethof.RTV Maastricht - City polo op evenementenlijst

Aonloup
't Idee um in Mestreech e polo-evenemint te organisere kaom vaan de zakemaan Ben Vos. Oersprunkelek waor de ierste oetveuring vaan City Polo gepland veur 2012. Dit góng toen neet door umtot me geinen hoofsponsor kós vinde.Dagblad De Limburger - Geen polo op Vrijthof in 2012

't Jaor dao-op lökden 't evels wel. De organisatie heet oetgemaak tot 't evenemint in 't lèste weekind vaan d'n TEFAF moot valle (in 2013: 22 t/m 24 miert). Gemeinelek heers tege 't ind vaan die kunsbeurs liegconjunctuur; me hoop de bezeukers daan nao City Polo te kinne trèkke.Dagblad De Limburger - Polotoernooi op Vrijthof Maastricht gaat door

Opzat
De vörm vaan polo dee me op dit toernooj bedrijf weurt arenapolo geneump. Dit versjèlt sterk vaan reguliere polo. Me späölt in 'nen arena (vaan zand) in plaots vaan op e veld, en dewijl e gemein poloveld 274 bij 176 meter mèt,Sportpolo.com - Polo field is 'ne polo-arena mer 40 bij 60 meter groet. Wijer bestoon de teams oet twie speulers in plaots vaan veer. Arenapolo is bedach um speulers in 't wintersezoen sjerp te hawwe.City Polo Maastricht - Over polo

Veur 't toernooj woorte veer teams samegestèld, mèt speulers oet binne- en boeteland. Op de vriedag weurt nog neet gespäöld. Op de zaoterdag speule ze 'ne round robin (dat wèlt zègke: alle veer eine kier tegenein). Op de zondag speule de teams daan de haaf finales en finale. Boete de VIP-tent zien de wèdstrijde vrij touwgenkelek.City Polo Maastricht - Wedstrijden/Event Roontelum 't eigelek toernooj weure allemaol versjèllende activiteite gehawwe, in 2014 oonder mie demonstraties ponyvoetbal en horseball.City Polo Maastricht - Programma 2014

De peerd - zoe'n daarteg totaol, um ze neet al te väöl te vermeuje - woorte gestald in de Vriethofgaraasj; dit waor oonderdeil vaan 't sponsorcontrak mèt exploitant Q-Park.Bokt.nl - Vrijthofgarage doet tijdelijk dienst als paardenstalling In 2016 woorte ze in de Tapijnkazèrn gezat.

Verloup
't Toernooj woort gehawwe bij maoteg weer en te lieg temperature veur d'n tied vaan 't jaor; dao-op gelèt veel de opkoms mèt.Maastricht Aktueel - Drie dagen City Polo Maastricht in beeld

In augustus 2016 kaom veurzitter Ben Vos oonder verdinking vaan fraude.1Limburg - City Polo Maastricht wacht onderzoek vastgoedbaas af De vijfde editie, die zouw mote weure gehawwe in miert 2017, woort oetindelek oetgestèld tot 2018.City Polo Maastricht - 5e editie City Polo

Winners
2013
Team Mercedes-BenzDemo Productions - City Polo Maastricht (Chris Hyde en Martijn van Scherpenzeel)

2014
Team Scapa/VosCity Polo Maastricht - Archief 2014 (Michael Redding en Clément Delfosse)Citypolo

2015
Team Scapa (Clément Delfosse en Michael Redding)

2016
Team Scapa (Clément Delfosse en ... Souren)

Rifferenties

Extern links
 Website vaan 't evenemint

Categorie:Sjport in Mestreech
Categorie:Paerdesjport